《琐窗寒 十六夜雪用樊榭韵》
清代·叶大庄

昨雨刚停，晚寒峭甚，烟禽跳瓦。细听折竹，兽炭铜盆新冶。

□□□□□□□，水边蓦记丁家树。正鮰鱼欲上，青裘贳酒，冷吟闲话。

浅浅。分水汊。却在孤村，夜舂声罢。好事南中，堪卜丰年团社。

似明朝千峰草堂，琉璃屏风和粉写。诏山僮迟迟开门，满径香云惹。

作者简介：叶大庄，字临恭，号损轩，闽县人。同治癸酉举人，历官邳州知州。有《写经斋初稿》、《续稿》。